
Tá Parlaimint na hEorpa,
–	ag féachaint don dréachtchinneadh ón gComhairle (06509/2024),
–	ag féachaint don Chonradh um Chairt Fuinnimh a síníodh i Liospóin an 17 Nollaig 1994, agus go háirithe d’Airteagal 47 de,
–	ag féachaint don iarraidh ar thoiliú a thíolaic an Chomhairle i gcomhréir le hAirteagail 194(2) agus 207(4), an chéad fhomhír, agus Airteagal 218(6), an dara fomhír, pointe (a)(v), den Chonradh ar Fheidhmiú an Aontais Eorpaigh (C9‑0059/2024),
–	ag féachaint do Riail 105(1) agus (4), agus do Riail 114(7) dá Rialacha Nós Imeachta,
–	ag féachaint do chomhphléití an Choiste um Thrádáil Idirnáisiúnta agus an Choiste um Thionsclaíocht, um Thaighde agus um Fhuinneamh faoi Riail 58 de na Rialacha Nós Imeachta,
–	ag féachaint don mholadh ón gCoiste um Thrádáil Idirnáisiúnta agus ón gCoiste um Thionsclaíocht, um Thaighde agus um Fhuinneamh (A9-0176/2024),
1.	ag tabhairt a toilithe maidir le tarraingt siar an Aontais as an gConradh um Chairt Fuinnimh;
2.	á threorú dá hUachtarán a seasamh a chur ar aghaidh chuig an gComhairle, chuig an gCoimisiún agus chuig rialtais agus parlaimintí na mBallstát agus na bPáirtithe Conarthacha sa Chonradh um Chairt Fuinnimh.

